România mai are mult de tras dacă dorește să intre în rândul țărilor civilizate. Ultimele date publicate de Institutul Național de Statistică scot la iveală amploarea dezastrului național. Conform statisticienilor, 100% din biletele la concertul Ed Sheeran au fost achiziționate deja.

„Majoritatea acestor bilete au fost achiziționate de persoane fizice petnru uzul propriu, nu de bișnițari, ceea ce face totul și mai neplăcut. Mai mult, unele au fost cumpărate de firmă, pentru a fi oferite angajaților”, spune Decebal Popescu, director adjunct al INS.

Sociologii spun că avem de-a face o cu majoritătate tăcută de români lăbari, care nu prea ies în evidență cu alte ocazii și, în general, sunt foarte greu de detectat. Până acum aceștia puteau fi recunoscuți doar prin faptul că susțineau că ascultă în mod intenționat „Coldplay” și nu ca să agațe gagici sau să-și impresioneze prietena că poate-poate, în seara asta pică ceva.